Trisha Baelor

Det havde længe været et mål for den menneskelige Trisha Baelor at sætte ud i verden og gøre en forskel, faktisk lå det altid lidt i kortene at hun var sat i verden for at gøre den til et bedre sted. Ak.. det skulle vise sig at når man bruger en gamblers redskaber til at forudse sin skæbne, så foregår det med akkurat de samme spilleregler som ved ethvert andet lusket hasardspil.. Efter ulykken blev Trisha’s mange års træning fra dag til anden gjort til en fuldstændig ligegyldighed. Hvordan skulle hun dog nogensinde komme til at svinge et sværd igen, når hun ikke engang kunne se frem til at bruge sine ben? Efter adskillige år med selvynk i familiens skød, skulle det vise sig at Trisha måske igen skulle få en chance for at gøre krav på sin egen skæbne, da hun - I de aller mørkeste år af hendes liv - stiftede bekendtskab med en Elvisk mand ved navn Ertilo Ikinvi. Han præsenterede hende for hans prototype af en stol med en form slæde mekanisme der skulle kunne få hende ud i verden på hendes egne præmisser igen.

Hendes familie støttede hende naturligvis i denne anskaffelse, omend den satte familien langt tilbage økonomisk, og Trisha var nærmest som født på ny med en gejst som aldrig før for at gøre en forskel i verden. Ja, og betale sin familie tilbage naturligvis. Denne gejst blev brugt som ilden der formede de første tiltag af hvad de fleste i dag kender som Trikinvi’s Guild, som blev oprettet som et partnerskab mellem Ertilo Ikinvi og Trisha Baelor. Formålet med denne institution blev at skabe et netværk af personer som ville kunne drage nytte af Trisha og Ertilo’s viden, til at udrette store ting i verden. I løbet af 35 år har kombinationen af Ertilo’s snilde og evigt inspirerende opfindelser og Trisha’s netværk og gode hjælpsomme hjerte, gjort denne guild i stand til at samle mangt en gruppe eventyrere som har været med til at opbygge Trikinvi guildens renomme for sin indblanding i forskellige konflikter fra både nær og fjern. Et eftermæle som Trisha, nu på hendes gamle dage, stolt kan kigge tilbage på.. Trisha’s glød i øjnene er dog ingenlunde gået ud endnu, da hun er sikker på at hendes største bedrifter endnu er foran hende. Hendes lid går nu til en broget skare som hun håber vil blive de største eventyrere hun nogensinde har sendt ud i verden.. Men det må tiden jo vise..